ŉ Kamera wat ook kan belKodak Elektra Slimfone word gewoonlik toegerus met uitstekende kameras, maar Kodak en die Bullit Group het sopas die nuwe Kodak Ektra bekend gestel – ŉ slimfoon wat spesifiek vir fotograwe ontwerp is. Die slimfoon het ŉ 21 megaspikkel- vinnige fokus kamerasensor met f2.0-lensopening en ŉ 13 megaspikkel- voorste kamera met outofokus en f2.2-lensopening. Die doegemaakte kamera-app word beheer deur intuïtiewe aanraking en verstellings kan dadelik gemaak word danksy HDR, landskap, portret, makro, sport en panorama of outomaties. In “manual”-mode kan gevorderde gebruikers die ligopening, ISO, fokus, wit balans en sluiterspoed stel en die resultaat is dadelik op die skerm sigbaar soos veranderinge aangebring word. Die Kodak Ektra-slimfoon het ŉ toegewyde dubbel-sluiterknoppie in die horisontale styl van tradisionele kameras. Die toestel het ook ŉ Super 8-app en bied professionele effekte soortgelyk aan Kodak se ikoniese Super 8-film. ŉ Helio X20-verwerker bied genoeg krag en spoed vir dié Android Marshmallow-slimfoon. Die kamera sal later vanjaar in Europa beskikbaar wees. Lees die volledige besonderhede op Kodak se webwerf met alle spesifikasies hier. Registreer hier om op hoogte te bly wanneer die Kodak Elektra beskikbaar is.